Bruxelles, den 15.2.2011

KOM(2011) 61 endelig

Forslag til

EUROPA-PARLAMENTETS OG RÅDETS AFGØRELSE

om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2010/010 CZ/Unilever fra Tjekkiet)

BEGRUNDELSE

Punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning [1] giver mulighed for gennem en fleksibilitetsmekanisme at anvende Den Europæiske Fond for Tilpasning til Globaliseringen (EGF) med et årligt loft på 500 mio. EUR ud over lofterne i den finansielle rammes relevante udgiftsområder.

Betingelserne for EGF-støtte er fastsat i Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[2].

Den 24. marts 2010 indsendte Tjekkiet ansøgning nr. EGF/2010/010 CZ/Unilever om økonomisk EGF-støtte som følge af afskedigelser i Unilever ČR spol.s r.o. i Nelahozeves, Tjekkiet (herefter kaldet "Unilever")

Efter en nøje gennemgang af ansøgningen konkluderer Kommissionen i overensstemmelse med artikel 10 i forordning (EF) nr. 1927/2006, at betingelserne for økonomisk støtte i henhold til denne forordning er opfyldt.

RESUMÉ AF ANSØGNINGEN OG ANALYSE

Nøgledata: |

EGF-referencenummer | EGF/2010/010 |

Medlemsstat | Tjekkiet |

Artikel 2 | litra a) |

Hovedvirksomhed | Unilever ČR spol.s r.o. |

Leverandører og producenter i efterfølgende produktionsled | 0 |

Referenceperiode | 16.9.2009 – 16.1.2010 |

Startdato for de individualiserede tilbud | 16.10.2009 |

Ansøgningsdato | 24.3.2010 |

Afskedigelser i referenceperioden | 634 |

Afskedigelser før og efter referenceperioden | 0 |

Afskedigelser i alt | 634 |

Afskedigede arbejdstagere, der er tiltænkt støtte | 460 |

Udgifter til de individualiserede tilbud (EUR) | 474 463 |

EGF-implementeringsomkostninger i EUR[3] | 23 723 |

EGF-implementeringsomkostninger i procent | 4,8 |

Samlet budget (EUR) | 498 186 |

EGF-støtte (65 %) i EUR | 323 820 |

1. Ansøgningen blev forelagt Kommissionen den 24. marts 2010 og suppleret med yderligere oplysninger i tiden indtil den 20. september 2010.

2. Ansøgningen opfylder EGF's særlige interventionskriterier i artikel 2, litra a), i forordning (EF) nr. 1927/2006 og blev indgivet inden for den frist på 10 uger, der er fastsat i forordningens artikel 5.

Sammenhængen mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen eller den internationale finansielle og økonomiske krise

3. For at fastslå, at der er en sammenhæng mellem afskedigelserne og den internationale finansielle og økonomiske krise fremfører Tjekkiet, at forbruget og salget af fødevareprodukter af den art, som fremstilles af Unilever i Tjekkiet, faldt betydeligt som følge af denne krise. Tjekkiet har anført Eurostat-statistikkerne, hvoraf det fremgår, at omsætningen i detailhandelen i EU-27 over en periode på 12 måneder fra september 2008 til august 2009 faldt med 3,32 %, med 4,52 % i Euro-området og med 5,88 % i Tjekkiet.

Unilever-produktionsanlægget i Nelahozeves leverede varer til hele EU-markedet, og faldet i efterspørgslen efter dets varer betød, at anlægget ikke længere var bæredygtigt. Ca. 45 % af dets produktion forsynede imidlertid det "lokale" marked – dvs. Tjekkiet og Slovakiet – og tal fra det tjekkiske statistiske kontor, som er anført i ansøgningen, bekræftede, at det tjekkiske detailhandelssalg faldt med 5,88 % i den periode indtil september 2009.

Tjekkiet anfører, at mange kunder har ændret deres udgiftsmønstre som reaktion på de usikkerheder, som er forårsaget af den internationale økonomiske krise. Nogle forbrugere begrænsede deres udgifter, og andre skiftede til varer af en lavere kvalitet. Begge faktorer har haft en alvorlig indvirkning på efterspørgslen efter mærkevarer, f.eks. varer fremstillet af Unilever. Ansøgningen citerer Eurostat-tal for forbrugertillid, som viser et kraftigt fald i EU-27 og i Tjekkiet i løbet af 2009.

Et fald i forbrugertilliden og i salget førte uundgåeligt til et fald i produktionen i Nelahozeves og en omlægning af Unilevers produktionskapacitet. Virksomheden besluttede at lukke sit anlæg i Nelahozeves og forsyne det lokale marked og EU-markederne via andre produktionsanlæg, herunder også anlæggene andre steder i EU.

Dokumentation for antallet af afskedigelser og opfyldelse af kriterierne i artikel 2, litra a)

4. Tjekkiet indgav ansøgningen i medfør af interventionskriteriet i artikel 2, litra a), i forordning (EF) nr. 1927/2006, som forudsætter mindst 500 afskedigelser i løbet af en firemåneders periode i en virksomhed i en medlemsstat, inklusive afskedigelser hos leverandører eller producenter i efterfølgende produktionsled.

5. Ansøgningen vedrører 634 afskedigelser hos Unilever i referenceperioden på fire måneder fra den 16. september 2009 til den 16. januar 2010. Alle afskedigelser blev beregnet i overensstemmelse med artikel 2, stk. 2, tredje led, i forordning (EF) nr. 1927/2006. I overensstemmelse med kravene i dette led har Tjekkiet fremskaffet yderligere oplysninger til Kommissionen om det faktiske antal afskedigelser.

Redegørelse for afskedigelsernes uforudseelighed

6. Tjekkiet fremfører, at den internationale økonomiske og finansielle krise var uforudseelig, og at man ikke kunne forudse, hvor alvorlig den blev.

Identifikation af de virksomheder, der har gennemført afskedigelser, og de arbejdstagere, der er tiltænkt støtte

7. Ansøgningen vedrører i alt 634 afskedigelser i en enkelt virksomhed, Unilever ČR, spol.s r.o. i Nelahozeves i NUTS II-regionen Střední Čechy. Alle afskedigede arbejdstagere er blevet tilbudt at deltage i et genplaceringsprogram, og 460 arbejdstagere har accepteret tilbuddet.

8. De arbejdstagere, der tiltænkes støtte, fordeler sig som følger:

Kategori | Antal | Procent |

Mænd | 219 | 47,6 |

Kvinder | 241 | 52,4 |

EU-borgere | 460 | 100,0 |

Ikke-EU-borgere | 0 | 0,0 |

15-24-årige | 42 | 9,1 |

25-54-årige | 358 | 77,8 |

Over 54 år | 60 | 13,1 |

9. Fordelingen på faggrupper er som følger:

Kategori | Antal | Procent |

Arbejdstagere inden for produktionen | 235 | 51,1 |

Maskinoperatører | 117 | 25,4 |

Produktionsledere | 40 | 8,7 |

Kvalitetskontrollører | 21 | 4,6 |

Kran- og gaffeltruckførere | 18 | 3,9 |

Elektrikere | 14 | 3,1 |

Eksperter på det administrative område | 4 | 0,9 |

Overordnede ledere | 5 | 1,1 |

Eksperter på det finansielle område | 3 | 0,6 |

IT-eksperter | 3 | 0,6 |

10. I overensstemmelse med artikel 7 i forordning (EF) nr. 1927/2006 har Tjekkiet bekræftet, at man i Globaliseringsfondens forskellige gennemførelsesfaser, især med hensyn til adgang til den, har ført og fortsat vil føre en politik for ligestilling mellem mænd og kvinder og en politik for ikke-forskelsbehandling.

Beskrivelse af det pågældende geografiske område og dets relevante myndigheder og andre interessenter

11. Nelahozeves, hvor Unilevers produktionsanlæg befandt sig, er beliggende i det centrale Bøhmen, nord for Prag i distriktet Mělník. Distriktet har en befolkning på ca. 100 000, og dens økonomi er i det store og hele afhængig af fødevareforarbejdning og af kemi- og energiindustrier. Distriktet er kendetegnet af en stor andel af små og mellemstore virksomheder, der spiller en aktiv rolle i distriktets økonomi.

12. De vigtigste interessenter omfatter ministeriet for arbejde og sociale anliggender (MOLSA), Unilever ČZ spol.s r.o., arbejdsformidlingen i Mělník og den uafhængige fagforening for arbejdstagere i fødevareindustrien i regionerne Bøhmen og Moravia (NOSPP).

Afskedigelsernes forventede virkning på beskæftigelsessituationen på lokalt, regionalt og nationalt plan

13. De tjekkiske myndigheder fremfører, at krisen har ført til en betydelig stigning i arbejdsløsheden i Tjekkiet. I det centrale Bøhmen, hvor Unilevers produktionsanlæg var beliggende, steg ledigheden fra 3,6 % for 2008 til 6,4 % i oktober 2009. I distriktet Nelahozeves var ledighedsprocenten i oktober 2009 på 7,5 %. Selv om den var relativt lav og lavere end det tjekkiske nationale gennemsnit (8,5 % i oktober 2009) giver ledighedsstrukturen i Tjekkiet anledning til bekymring. Ledigheden blandt veluddannede er lav, men blandt personer, der kun har en grunduddannelse, er ledigheden på mere end 25 %, og flertallet af de afskedigede arbejdstagere i Unilever hører til denne kategori. Muligheden for hurtigt at komme ind på arbejdsmarkedet igen er således betydeligt reduceret, og uden yderligere støtte risikerer arbejdstagerne at glide ind i langtidsarbejdsløshed.

Den samordnede pakke af individualiserede tilbud, der søges om støtte til, og en opdeling af de anslåede omkostninger, herunder oplysninger om komplementariteten med foranstaltninger, der finansieres af strukturfondene

14. Alle de foreslåede foranstaltninger udgør en samordnet pakke af individualiserede tilbud, der har til formål at reintegrere arbejdstagerne på arbejdsmarkedet. Disse foranstaltninger vil blive medfinansieret af Unilever og tilbudt af virksomheden eller af udbydere i Unilevers navn.

15. Som et første skridt vil der blive givet hjælp til genplacering i form af rådgivning om jobtab, jobsøgning og karriereskift. En specialist inden for arbejdsret og en psykolog samt en erfaren vejleder i karriereskift vil stå til rådighed og besvare eventuelle spørgsmål. Dertil kommer, at der vil blive fremstillet en brochure til de afskedigede arbejdstagere med oplysninger bl.a. om de fordele, som de kan forvente af genplaceringstjenesterne, rådgivning i, hvordan man håndterer sine følelser, og forslag til, hvad man bør gøre, og hvad man ikke bør gøre, inden programmet starter.

16. Personlig rådgivning og hjælp til jobsøgning: Foranstaltningen omfatter, at man behandler specifikke spørgsmål om jobsøgning, evaluering af igangværende aktiviteter, forberedelse af kommende aktiviteter, evaluering af tilbud, marketingsstrategier i forbindelse med karriereforløb, analyser af interviewresultater, jobsøgning via internet og andre informationskilder, udpegelse af målmarkeder (dvs. virksomheder, der kan have egnede jobtilbud), hjælp til at henvende sig til målvirksomheder, netværkssamarbejde, forberedelse af cv og ansøgning, kontakt til regeringsagenturer, oplysning, kontakt, hjælp og erhvervelse af nye faglige kvalifikationer i forbindelse med virksomhedsetablering, eventuel psykologisk støtte, og psykologiske diagnostiske test og tilbagemeldinger.

17. Der gives tilskud til jobsøgning til arbejdstagerne, når de begynder deres uddannelses- og jobsøgningsaktiviteter.

18. Seminarer og særlige workshopper med henblik på karriereskift : Foranstaltningen fokuserer på at udvikle de færdigheder, der er nyttige i forbindelse med jobsøgning og løbende karriereplanlægning. Der vil være særskilte seminarer for ledere og arbejdstagere i kraft af deres forskellige behov og arbejdsmarkedssituationer. Der er planlagt et todages seminar, der skal forberede afskedigede ledere på effektiv jobsøgning. Deltagerne undervises i en projektforvaltningstilgang til jobsøgningsprocessen, som indebærer planer, målinger og beregninger for et vellykket skift. For arbejdstagerne vil et dagsprogram på to halve dage bidrage til, at timeaflønnede arbejdstagere (der arbejder på fabrik, og inden for vedligeholdelse, drift og tjenester) kan udpege deres kvalifikationer og resultater, fastsætte et mål, udarbejde en liste med jobmål, udfylde en jobansøgning, et cv eller et faktablad og lære vigtige færdigheder i forbindelse med jobsøgning. Desuden vil der blive afholdt en række specifikke workshopper, herunder om cv'er og "ansøgninger, der giver resultater", samt "dynamiske jobsamtaler".

19. Der tildeles uddannelses og mobilitetsgodtgørelser til alle afskedigede arbejdstagere, så længe de deltager i genplaceringsaktiviteter.

20. Der planlægges personlige tjenester til overordnede ledere i forbindelse med karriereskift . Disse tjenester er tænkt som hjælp til overordnede ledere for at sikre disse et vellykket karriereskift og omfatter al den form for støtte, som en enkeltperson måtte have brug for, og tilpasses efter de forskellige forhold. Den individuelle rådgivning omfatter følgende: Håndtering af følelser i forbindelse med karriereskift, selvbedømmelser gennem anvendelse af egnede værktøjer, omfattende evaluering af færdigheder, styrker, værdier og resultater, grundig undersøgelse af karrieremæssige og jobmæssige alternativer, omfattende objektiv analyse og markedsstrategi, marketingsplaner, forberedelse af et cv, ansøgninger og andet skriftligt materiale, grundige interview og uddannelse i netværkssamarbejde, vejledning i evaluering og forhandling i forbindelse med jobtilbud, målrettet søgning efter virksomheder og vejledning i, hvordan man arbejder med disse, adgang til kontorfaciliteter, herunder en arbejdsplads med computer, fax, e-mail og internet, hjælp til at søge efter og finde ledige stillinger i pressen, og møder med ledende konsulenter med erfaring i rekruttering af overordnet personale.

21. Der vil blive iværksat incitamenter for ældre arbejdstagere. De omfatter ugentlige workshopper og uddannelse såvel som individuelle opfølgende høringer med særlig fokus på aktiviteter, der skal styrke selvtilliden, og it-færdigheder.

22. Hjælp til selvstændig virksomhed: Foranstaltningen omfatter oplysninger om det at udøve selvstændig virksomhed, især med hensyn til de lovmæssige krav til at blive selvstændig. Foranstaltningen indgår i workshopperne om genplacering suppleret med personlig høring om markedsmulighederne i en bestemt region.

23. Fremme af iværksætterånd omfatter en workshop om kravene til at etablere egen virksomhed.

24. Omkostninger til projektgennemførelse (projektgruppen): Det omfatter omkostningerne til projektgruppen og er direkte forbundet med alle andre foranstaltninger. De tjekkiske myndigheder har af hensyn til åbenheden valgt at budgettere og forelægge disse omkostninger separat.

25. De EGF-implementeringsomkostninger, som er medtaget i ansøgningen i overensstemmelse med artikel 3 i forordning (EF) nr. 1927/2006, dækker forberedelser, forvaltning og kontrolaktiviteter samt oplysninger og reklame.

26. De individualiserede tilbud, der forelægges af de tjekkiske myndigheder, er aktive arbejdsmarkedsforanstaltninger, som falder ind under de i artikel 3 i forordning (EF) nr. 1927/2006 fastlagte støtteberettigede foranstaltninger. De tjekkiske myndigheder anslår de samlede omkostninger til disse tilbud til 474 463 EUR og EGF-implementeringsomkostningerne til 23 723 EUR (4,8 % af det samlede beløb). Der anmodes om EGF-støtte på i alt 323 820 EUR (65 % af de samlede omkostninger).

Foranstaltninger | Anslået antal arbejdstagere, som er tiltænkt støtte | Anslåede omkostninger pr. arbejdstager, som er tiltænkt støtte (i EUR) | Samlede omkostninger (EGF og national medfinansiering) (i EUR) |

Individualiserede tilbud (artikel 3, stk. 1, i forordning (EF) nr. 1927/2006) |

Hjælp til genplacering | 460 | 44 | *20 423 |

Personlig rådgivning og hjælp til jobsøgning | 460 | 174 | 80 040 |

Tilskud til jobsøgning | 460 | 100 | 46 000 |

Seminarer og særlige workshopper med henblik på karriereskift | 460 | 340 | 156 400 |

Uddannelses- og mobilitetsgodtgørelse | 460 | 164 | *75 292 |

Personlige tjenester til overordnede ledere i forbindelse med karriereskift | 5 | 4 775 | 28 875 |

Incitamenter for ældre arbejdstagere | 83 | 100 | 8 300 |

Hjælp til selvstændig virksomhed | 10 | 950 | 9 500 |

Fremme af iværksætterånd | 10 | 1 150 | 11 500 |

Omkostninger til projektgennemførelse (projektgruppen) | 460 | 94 | 43 133 |

Subtotal - individualiserede tilbud | 474 463 |

EGF-implementeringsomkostninger (artikel 3, stk. 3, i forordning (EF) nr. 1927/2006) |

Forberedelser | 4 745 |

Forvaltning | 2 372 |

Oplysning og reklame | 1 186 |

Kontrolaktiviteter | 15 420 |

Subtotal - EGF-implementeringsomkostninger | 23 723 |

Samlede anslåede udgifter | 498 186 |

EGF-støtte (65 % af de samlede udgifter) | 323 820 |

* Regnestykket går ikke op på grund af afrunding af enhedsomkostningerne pr. arbejdstager.

27. De tjekkiske myndigheder bekræfter, at ovennævnte foranstaltninger suppleres af foranstaltninger, som er finansieret af strukturfondene.

Dato/datoerne for iværksættelse eller planlagt iværksættelse af individualiserede tilbud til de berørte arbejdstagere

28. Den 16. oktober 2009 iværksatte Tjekkiet de individualiserede tilbud i den samordnede pakke, som EGF anmodes om at medfinansiere, for de berørte arbejdstagere. Denne dato markerer således begyndelsen af støtteberettigelsesperioden for enhver EGF-støtte.

Procedurer for høring af arbejdsmarkedets parter

29. De tjekkiske myndigheder har indberettet, at de foranstaltninger, der ledsager omlægningen af Unilever, blev drøftet med arbejdsmarkedets parter og arbejdsformidlingen. Den 16. september 2009 blev der opnået enighed om de ledsagende foranstaltninger.

30. De tjekkiske myndigheder bekræftede, at kravene i den nationale lovgivning og EU-lovgivningen vedrørende kollektiv afskedigelse er blevet overholdt.

Oplysninger om foranstaltninger, som er obligatoriske i henhold til national lovgivning eller kollektive aftaler

31. Med hensyn til de kriterier, der er fastsat i artikel 6 i forordning (EF) nr. 1927/2006, kunne de tjekkiske myndigheder i deres ansøgning:

32. bekræfte, at det finansielle bidrag fra EGF ikke erstatter foranstaltninger, som det påhviler virksomheder at gennemføre i henhold til national lovgivning eller kollektive aftaler

33. dokumentere, at de påtænkte aktioner er støtte til de enkelte arbejdstagere og ikke skal tjene til omlægning af virksomheder eller sektorer

34. bekræfte, at ovennævnte støtteberettigede foranstaltninger ikke får støtte fra andre af Fællesskabets finansielle instrumenter.

Forvaltnings- og kontrolsystemer

35. Tjekkiet har meddelt Kommissionen, at det finansielle bidrag vil blive forvaltet og kontrolleret af de samme organer, som forvalter og kontrollerer Den Europæiske Socialfonds (ESF's) finansiering i Tjekkiet.

Finansiering

36. På grundlag af ansøgningen fra Tjekkiet beløber den foreslåede EGF-støtte til den samordnede pakke af individualiserede tilbud sig til 323 820 EUR, hvilket svarer til 65 % af de samlede omkostninger. Kommissionens foreslåede tildelinger fra fonden er baseret på oplysninger fra Tjekkiet.

37. Under hensyn til den maksimale støtte fra EGF i henhold til artikel 10, stk. 1, i forordning (EF) nr. 1927/2006 og mulighederne for omfordeling af bevillinger foreslår Kommissionen at anvende EGF til at dække hele det ovennævnte beløb, der opføres under udgiftsområde 1a i den finansielle ramme.

38. Med det foreslåede støttebeløb er der fortsat over 25 % af det maksimale årlige beløb, der er øremærket til EGF, til rådighed til tildelinger i årets sidste fire måneder, jf. artikel 12, stk. 6, i forordning (EF) nr. 1927/2006.

39. Med dette forslag om at anvende EGF indleder Kommissionen den forenklede trepartsprocedure, jf. punkt 28 i den interinstitutionelle aftale af 17. maj 2006, for at sikre, at budgetmyndighedens to parter er enige i, at det er nødvendigt at anvende fonden, og kan tilslutte sig det beløb, der anmodes om. Kommissionen opfordrer den af budgetmyndighedens to parter, som på rette politiske niveau først når til enighed om udkastet til forslaget om anvendelse af fonden, til at underrette den anden part og Kommissionen om sine hensigter. Hvis den ene af budgetmyndighedens to parter ikke kan give sin tilslutning, indkaldes der til et formelt trepartsmøde.

40. Kommissionen forelægger særskilt en anmodning om overførsel for at få specifikke forpligtelsesbevillinger opført på budgettet for 2011, jf. punkt 28 i den interinstitutionelle aftale af 17. maj 2006.

Kilde til betalingsbevillinger

41. I budgettet for 2011 er der betalingsbevillinger på 47 608 950 EUR under budgetpost 04.0501 "Den Europæiske Fond for Tilpasning til Globaliseringen (EGF)", som vil blive anvendt til at dække beløbet på 323 820 EUR, der skal bruges til denne ansøgning.

Forslag til

EUROPA-PARLAMENTETS OG RÅDETS AFGØRELSE

om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2010/010 CZ/Unilever fra Tjekkiet)

EUROPA-PARLAMENTET OG RÅDET FOR DEN EUROPÆISKE UNION HAR –

under henvisning til traktaten om Den Europæiske Unions funktionsmåde,

under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[4], særlig punkt 28,

under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[5], særlig artikel 12, stk. 3,

under henvisning til forslag fra Europa-Kommissionen[6] og

ud fra følgende betragtninger:

(1) Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene på grund af globaliseringen, og at hjælpe dem med at vende tilbage til arbejdsmarkedet.

(2) Anvendelsesområdet for EGF blev udvidet for ansøgninger indgivet fra den 1. maj 2009, således at det også omfatter støtte til arbejdstagere, der bliver afskediget som en direkte følge af den internationale finansielle og økonomiske krise.

(3) Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR.

(4) Tjekkiet indgav den 24. marts 2010 en ansøgning om anvendelse af EGF i forbindelse med afskedigelser i Unilever ČR spol.s r.o. og supplerede denne ansøgning med yderligere oplysninger frem til den 20. september 2010. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 323 820 EUR.

(5) Der bør derfor som følge af Tjekkiets ansøgning ydes støtte fra EGF —

BESTEMT FØLGENDE:

Artikel 1

Inden for rammerne af Den Europæiske Unions almindelige budget for regnskabsåret 2011 stilles der et beløb til rådighed fra Den Europæiske Fond for Tilpasning til Globaliseringen (EGF) på 323 820 EUR i forpligtelses- og betalingsbevillinger.

Artikel 2

Denne afgørelse offentliggøres i Den Europæiske Unions Tidende .

Udfærdiget i Bruxelles/Strasbourg, den […].

På Europa-Parlamentets vegne På Rådets vegne

Formand Formand

[1] EUT C 139 af 14.6.2006, s. 1.

[2] EUT L 406 af 30.12.2006, s. 1.

[3] I overensstemmelse med artikel 3, stk. 3, i forordning (EF) nr. 1927/2006.

[4] EUT C 139 af 14.6.2006, s. 1.

[5] EUT L 406 af 30.12.2006, s. 1.

[6] ?ý’ý´ýþ þxÿ€ÿÖÿ×ÿt[pic]|[pic]Ÿ[pic]¼[pic]ê[pic][pic][pic][pic][pic][pic][pic]([pic][pic])[pic][pic]*[pic][pic]I[pic][pic]J[pic][pic]j[pic][pic]k[pic][pic]·[pic][pic]¸[pic][pic]¹[pic][pic]×[pic][pic]Ø[pic][pic]Ù[pic][pic]ø[pic][pic]ù[pic][pic]ú[pic][pic][pic][pic][pic][pic][pic][pic][pic] [pic]"[pic]#[pic]%[pic])[pic]*[pic]W[pic]X[pic]óçóçóÞóÕóÞóÇóÞ»óÞó¯©¯©¯©¯Ÿ©¯Ÿ©¯Ÿ?©™‘?‘?‘?‘?}‘?‘hõ*½hQbo5?CJ0OJ[7]QJ[8]^J[9]hQbojEUT C […], […], s. […].